Double A ผนึก Bitazza รับชำระเงินดิจิทัล
Double A ร่วมมือ Bitazza ขยายช่องทางการชำระเงินด้วยสกุลเงินดิจิทัล ผ่านแอปฯ บนมือถือ ตอบรับกระแสสังคมไร้เงินสด
Double A ร่วมมือ Bitazza ขยายช่องทางการชำระเงินด้วยสกุลเงินดิจิทัล ผ่านแอปฯ บนมือถือ ตอบรับกระแสสังคมไร้เงินสด
21 ก.ย. 2564

นายชาญวิทย์ จารุสมบัติ  รองกรรมการผู้จัดการใหญ่ บริษัท ดั๊บเบิ้ล เอ (1991) จำกัด (มหาชน) เปิดเผยว่า นับเป็นปรากฎการณ์ครั้งแรกของดั๊บเบิ้ล เอ ที่ได้นำเทคโนโลยีทางการเงินรูปแบบสกุลเงินดิจิทัลมาใช้เติมเงินบริการ Double A Fastprint โดยความร่วมมือกับ บิทาซซ่า (Bitazaa) ซึ่งเป็นบริษัทชั้นนำที่ได้รับการรับรองบริหารจัดการสินทรัพย์ดิจิทัลอย่างถูกต้อง
ทั้งนี้ Double A Fastprint เป็นแอปพลิเคชั่นสั่งพรินต์งานได้ด้วยตัวเองบนมือถือ สะดวก รวดเร็ว พรินต์ได้ทุกที่ทุกเวลา สามารถสั่งพรินต์งานได้ทั้งแบบสีและขาวดำ มั่นใจในคุณภาพด้วยกระดาษดั๊บเบิ้ล เอ  และมีจุดให้บริการทั่วประเทศกว่า 2,000 แห่ง เช่น มหาวิทยาลัยต่างๆ, B2S, Family Mart, Lawson, Co-working space เป็นต้น
สำหรับความร่วมมือในครั้งนี้ จะช่วยให้ Double A Fastprint  ขยายช่องทางการชำระเงินในรูปแบบใหม่ให้กับผู้ใช้บริการ ในสกุลเงินดิจิทัลไม่ว่าจะเป็น Bitcoin, Etherum ,USDT เพื่อเติมเป็นเครดิตเข้าบัญชีชำระค่าบริการได้ ตอบรับกระแสสังคมไร้เงินสดด้วยคริปโตเคอร์เรนซี
ด้านนายกวิน พงษ์พันธ์เดชา ประธานเจ้าหน้าที่บริหาร และผู้ร่วมก่อตั้ง บริษัท บิทาซซ่า จำกัด เผยว่า “บิทาซซ่า พาร์ทเนอร์ (Bitazza Partners) เป็นการริเริ่มที่จะผลักดันเทรนด์ระดับโลกอย่างการใช้เทคโนโลยีการจัดการธุรกรรมออนไลน์ (Blockchain technology) จะช่วยให้ธุรกิจได้เข้าถึงลูกค้ากลุ่มใหม่ ลดค่าใช้จ่ายและสนับสนุนการค้าอิเล็กทรอนิกส์ (e-commerce) ซึ่งช่วยเพิ่มความสะดวกสบายต่อผู้ใช้งานด้วย
ทั้งนี้การจับมือเทคโนโลยีคริปโตเคอร์เรนซี กับ Double A Fastprint ครั้งนี้ ถือได้ว่าดั๊บเบิ้ล เอ เป็นผู้นำด้านฟินเทคด้วยการปรับใช้เทคโนโลยีบล็อกเชนเป็นรายแรกในอุตสาหกรรมกระดาษของไทย  ซึ่งช่วยยกระดับความล้ำสมัยในการเพิ่มช่องทางชำระเงินที่สอดรับยุค New Norm ให้กับลูกค้าดั๊บเบิ้ล เอ และสำหรับลูกค้าบิทาซซ่าที่ใช้บริการ Double A Fastprint ก็จะได้สิทธิพิเศษ ตั้งแต่วันที่ 10 ก.ย. –  9 ต.ค. 64 เพียงเติมเงินด้วยคริปโตเคอร์เรนซีครั้งแรก รับโทเคน BTZ  คืน 50 BTZ  ด้วยขั้นตอนง่าย ๆ
ทั้งนี้ดั๊บเบิ้ล เอ และบิทาซซ่า คาดหวังว่าความร่วมมือดังกล่าวจะเป็นอีกหนึ่งทางเลือกให้ผู้ใช้บริการ Double A Fastprint ได้รับความสะดวกสบายในการชำระค่าบริการแบบไร้เงินสดในรูปแบบคริปโตเคอร์เรนซี ที่กำลังเป็นเทรนด์ในกระแสโลกยุคดิจิทัลนี้  สามารถดูรายละเอียดเพิ่มเติมได้